turjo4nis/wikipedia-bn-dump-20250701 huggingface dataset:
পলকজুঁই

পলকজুঁই (বৈজ্ঞানিক নাম: Ixora undulata) যা পলকাজুঁই, পালুকাজুঁই ইত্যাদি নামেও পরিচিত একধরনের বড়সড় ধরনের গুল্ম এবং ছোট আকৃতির চিরসবুজ গাছ। দেখতে রঙ্গনের মত যদিও পাতা ও ফুলের গড়ন রঙ্গন থেকে অনেকটাই আলাদা। সুঘ্রাণের জন্য এই গাছের খ্যাতি আছে।

আবাস 
গাছটির আদি আবাস পশ্চিম ভারত।

আকার 
পলকজুঁই প্রায় চার মিটার পর্যন্ত উঁচু হতে পারে এবং মাঝারি উচ্চতার গাছ। সারা বছরই পর্যায়ক্রমে নতুন পাতা গজায়। অসংখ্য ডালপালা ও পাতায় সজ্জিত বৃক্ষ। পাতা ৮ থেকে ১২ সেন্টিমিটার লম্বা, আয়তাকার, মসৃণ ও উজ্জ্বল সবুজ। পাতায় বোঁটা নেই বললেই চলে, কিংবা থাকলে বেশ খাটো। বসন্তের শেষ ভাগে ও গ্রীষ্মের শুরুতে সারা গাছ ভরে বড় বড় থোকায় ফুল ফোটে। ফুলের রং সাদা, ছোট ও সুগন্ধি। দল নল এক সেন্টিমিটার লম্বা ও পাপড়ির সংখ্যা চার। পাপড়ি নল মসৃণ, আট মিলিমিটার পর্যন্ত লম্বা, খণ্ডক আয়তাকার, আগা ভারী ও চার মিলিমিটার দীর্ঘ। ফল ছোট, চার-পাঁচ মিলিমিটার চওড়া, গোলাকার ও কালো। বীজ ছাড়া শিকড় থেকেও চারা গজাতে পারে।

তথ্যসূত্র 

চিরসবুজ গাছ
গুল্ম
সালমা খাতুন

সালমা খাতুন (জন্ম: ১ অক্টোবর, ১৯৯০) খুলনা জেলায় জন্মগ্রহণকারী  বাংলাদেশের প্রথিতযশা প্রমিলা ক্রিকেটার। মহিলাদের ক্রিকেটে তিনি ডানহাতে ব্যাটিং করে থাকেন। পাশাপাশি ডানহাতে অফ ব্রেক বোলিংও করে থাকেন। ৮ এপ্রিল, ২০১৩ তারিখে আহমেদাবাদে অনুষ্ঠিত খেলায় তার সর্বোচ্চ অপরাজিত ৭৫* রান আসে ভারতীয় মহিলা দলের বিপক্ষে। তার অল-রাউন্ড ক্রীড়ানৈপুণ্য থাকা সত্ত্বেও বাংলাদেশ ৫ উইকেটে পরাজিত হয়। পূর্বে তিনি বাংলাদেশ দলের অধিনায়কের দায়িত্ব পালন করেছেন। ২০১২ সালে মহিলাদের টি২০ এশিয়া কাপেও অধিনায়কের দায়িত্ব পালন করেছিলেন তিনি। বৈশ্বিক ক্রিকেটাঙ্গনে তাকে অন্যতম সেরা মহিলা ক্রিকেটার হিসেবে বিবেচনা করা হয়।

খেলোয়াড়ী জীবন 
২৬ নভেম্বর, ২০১১ তারিখে সাভারে অনুষ্ঠিত খেলায় আয়ারল্যান্ড মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার। এছাড়াও ২৮ আগস্ট, ২০১২ তারিখে ডাবলিনে আয়ারল্যান্ড দলের বিপক্ষে টুয়েন্টি২০ আন্তর্জাতিকে অভিষিক্ত হন সালমা।

২১ সেপ্টেম্বর, ২০১২ সালে মিরপুরে অনুষ্ঠিত দক্ষিণ আফ্রিকা জাতীয় মহিলা ক্রিকেট দলের বিপক্ষে প্রথম টি২০ খেলায় সালমা গুরুত্বপূর্ণ অবদান রাখেন। তার অল-রাউন্ড ক্রীড়া নৈপুণ্য প্রদর্শনের ফলেই বৃষ্টিবিঘ্নিত খেলায় বাংলাদেশ ৭ উইকেটে দক্ষিণ আফ্রিকাকে হারিয়েছিল।

আঘাতপ্রাপ্ত হওয়ায় তাকে ছাড়াই ২০১৬ সালে আয়ারল্যান্ড সফরের জন্য বাংলাদেশ দলের সদস্যদের তালিকা প্রকাশ করা হয়।

আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তাকে দলীয় অধিনায়ক নিযুক্ত করে খেলোয়াড়দের নামের তালিকা ঘোষণা করা হয়।

এশিয়ান গেমস 
চীনের গুয়াংজুতে অনুষ্ঠিত ২০১০ সালের এশিয়ান গেমসের ক্রিকেটে রৌপ্যপদক বিজয়ী বাংলাদেশ দলে গুরুত্বপূর্ণ ভূমিকা রাখেন তিনি। ব্যাট ও বল হাতে চীনা দলকে পরাজিত করে বাংলাদেশ দল।

উইমেনস টি-টোয়েন্টি চ্যালেঞ্জ 
২০২০ সালের উইমেনস টি-টোয়েন্টি চ্যালেঞ্জের ফাইনালে দূর্দান্ত পারফরমেন্স প্রদর্শন করেন সালমা। ট্রেইলব্লেজারসকে সুপারনোভাস এর বিপক্ষে ১৬ রানে জয়ী হয়ে উইমেনস টি-টোয়েন্টি চ্যাম্পিয়ন বানাতে গুরুত্বপূর্ণ ভূমিকা রাখেন তিনি।

পুরস্কার 
 অনন্যা শীর্ষ দশ পুরস্কার

আরও দেখুন 
 মহিলাদের একদিনের আন্তর্জাতিক
 বাংলাদেশ জাতীয় মহিলা ক্রিকেট দল
 ২০১৬ বাংলাদেশ মহিলা ক্রিকেট দলের আয়ারল্যান্ড সফর

তথ্যসূত্র

বহিঃসংযোগ 

 
 

বাংলাদেশী মহিলা ক্রিকেটার
১৯৯০-এ জন্ম
জীবিত ব্যক্তি
খুলনা থেকে আগত ক্রিকেটার
বাংলাদেশের মহিলা একদিনের আন্তর্জাতিক ক্রিকেটার
বাংলাদেশের মহিলা টুয়েন্টি২০ আন্তর্জাতিক ক্রিকেটার
বাংলাদেশের মহিলা ক্রিকেট অধিনায়ক
২০১০ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
এশিয়ান গেমসে রৌপ্যপদক বিজয়ী বাংলাদেশী
এশিয়ান গেমসে রৌপ্যপদক বিজয়ী
বিশ্বের ১নং ক্রিকেটার
অনন্যা শীর্ষ দশ পুরস্কার বিজয়ী
দক্ষিণ এশীয় গেমসে স্বর্ণপদক বিজয়ী বাংলাদেশী
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
দক্ষিণ এশীয় গেমসের ক্রিকেটে পদক বিজয়ী
হিরণ চট্টোপাধ্যায়

হিরণ চট্টোপাধ্যায় (জন্ম: ১৯শে ডিসেম্বর ১৯৮২) হলেন একজন ভারতীয় চলচ্চিত্র অভিনেতা, গায়ক, লেখক, প্রযোজক এবং রাজনীতিবিদ। তিনি ২০২১ সালে খড়গপুর সদর থেকে পশ্চিমবঙ্গ বিধানসভার সদস্য নির্বাচিত হয়েছেন। এছাড়া তিনি দৃষ্টি ও শারীরিক প্রতিবন্ধী পথশিশুদের সহায়তা প্রদানকারী বেসরকারী সংস্থা ভয়েস অব ওয়ার্ল্ডের সাথে কাজ করছেন।

প্রাথমিক জীবন ও শিক্ষা 
হিরণ চট্টোপাধ্যায় হাওড়ার মহকুমা শহর উলুবেরিয়ার বাসিন্দা ছিলেন, যেখানে তিনি শৈশব কাটিয়েছিলেন। এরপর রবীন্দ্রভারতী বিশ্ববিদ‍্যালয় থেকে ইংরেজি বিষয়ে স্নাতক অর্জন করেন। তিনি মুম্বাইতে রিলায়েন্স ইন্ডাস্ট্রিজের সিনিয়র ম্যানেজার হিসেবে তার কর্মজীবন শুরু করেন ।

হিরণের ডাকনাম পাপাই, তার পিতা সতীনাথ চট্টোপাধ্যায় ও মা সুনেত্রা ঘটক। স্ত্রী অনিন্দিতা চট্টোপাধ্যায় এবং মেয়ে নাইসা।

রাজনৈতিক জীবন 
২০২১ সালের তিনি ভারতীয় জনতা পার্টিতে যোগদান করেন এবং একই বছর পশ্চিমবঙ্গ বিধানসভা নির্বাচনে খড়্গপুর সদর আসনে জয়লাভের মাধ্যমে বিধায়ক নির্বাচিত হন।

চলচ্চিত্র জীবন 
হিরণ চট্টোপাধ্যায় হরনাথ চক্রবর্তী পরিচালিত ২০০৭ সালের নবাব নন্দিনী চলচ্চিত্রে কোয়েল মল্লিকের বিপরীতে চিত্রজগতে অভিষেক করেন। চলচ্চিত্রটি প্রচুর খ্যাতি এনে দেয়, টলিউড জগতে এক জনপ্রিয় মুখে পরিণত করে তোলে। এরপর ২০০৮ সালেভালবাসা ভালবাসা ও চিরসাথী ছবিতে সাবলীনতার সঙ্গে অভিনয় করেন। ভালোবাসা ভালোবাসা  শীর্ষক ছবিটি বেশ নাম করে এবং দর্শক-শ্রোতারা ভালবেসে তাঁকে ‘চকোলেট বয়’ বলে ডাকতে শুরু করেন।

২০১০ সালের মন যে করে উড়ু উড়ু চলচ্চিত্রটি ওয়াও হোয়াট এ লাভ শিরোনামে ২০১৬ সালের মালয়লাম ভাষান্তর করে প্রেক্ষাগৃহে মুক্তি দেওয়া হয়। এরপর তাঁর অভিনীত জ্যাকপট ও রিস্ক সমালোচকদের দ্বারা যথেষ্ট প্রশংসিত হয়। পরবর্তীতে লে হালুয়া লে ও মাচো মস্তানা অত্যন্ত জনপ্রিয় এবং বাণিজ্যিকভাবে বেশ সফল হয়।

অভিনীত চলচ্চিত্র

পুরস্কার 
 নবাব নন্দিনী (২০০৭) চলচ্চিত্রের জন্য সেরা অ্যাকশন হিরো বিভাগে আনন্দলোক পুরস্কার।
 ভালবাসা ভালবাসা ছবির জন্য বি.এফ.জে.এ সবচেয়ে প্রতিজ্ঞাবদ্ধ নায়ক পুরস্কার।
 মাচো মুস্তানার জন্য উত্তম কলাকার পুরস্কার ২০১২।

তথ্যসূত্র

বহিঃসংযোগ 

 
 

১৯৮৫-এ জন্ম
জীবিত ব্যক্তি
হাওড়া জেলার ব্যক্তি
কলকাতার অভিনেতা
পশ্চিমবঙ্গের অভিনেতা
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ২০২১-২০২৬
ভারতীয় অভিনয়শিল্পী-রাজনীতিবিদ
রবীন্দ্রভারতী বিশ্ববিদ্যালয়ের প্রাক্তন শিক্ষার্থী
হেলমুট কোল

ড. হেলমুট জোসেফ মাইকেল কোল  (; ৩ এপ্রিল, ১৯৩০ - ১৬ জুন, ২০১৭) জার্মানির বিশিষ্ট রক্ষণশীল রাজনীতিবিদ ও জার্মানির সাবেক চ্যান্সেলর। ১৯৬৯ থেকে ১৯৭৬ সাল পর্যন্ত রাইনল্যান্ড-প্যালেটাইনেট প্রদেশের মিনিস্টার-প্রেসিডেন্ট ছিলেন। এছাড়াও, ১৯৮২ থেকে ১৯৯৮ সময়কালে সংযুক্ত জার্মান প্রজাতন্ত্রের চ্যান্সেলরের দায়িত্ব পালন করেন। জার্মানির পুণঃএকত্রিকরণে অবিস্মরণীয় ভূমিকা রাখেন ও ইউরোপের একতায় গুরুত্বপূর্ণ অবদান রাখেন। তার দল ক্রিস্টিয়ান-ডেমোক্র্যাটিক ইউনিয়ন (সিডিইউ)-এর অনুদান সম্পর্কীত বিষয়ে জড়িত ছিলেন। দলের আইনের বিরুদ্ধে তিনি নীতিগত অবস্থান রাখতেন যা রাখঢাক রেখে চলতেন না।

রাজনৈতিক জীবন 
১৯৬০ সালে লাডবিগশাফেনের পৌর কাউন্সিলের নির্বাচনে জয়লাভ করেন। সেখানেই তিনি সিডিইউ দলের নেতা হিসেবে ১৯৬৯ সাল পর্যন্ত নেতৃত্ব দেন। এছাড়াও, ১৯৬৩ সালে ল্যান্ডট্যাগ থেকে নির্বাচিত হন ও ঐ সংসদীয় আসন থেকে সিডিইউ’র নেতার ভূমিকা পালন করেন। ১৯৬৬ থেকে ১৯৭৩ সাল পর্যন্ত সিডিইউ’র প্রাদেশিক শাখার প্রধান ছিলেন ও কেন্দ্রীয় সিডিইউ বোর্ডের সদস্য ছিলেন। দলের সভাপতি হিসেবে তিনি পিটার আলমেয়ারের স্থলাভিষিক্ত হন।

অটো ভন বিসমার্কের পর থেকে কোল দীর্ঘ ১৬ বছর জার্মানির চ্যান্সেলর হিসেবে ছিলেন। স্নায়ু যুদ্ধসহ জার্মানির পুণঃএকীকরণ দৃশ্য অবলোকন করেছেন। তন্মধ্যে জার্মানির পুণঃএকীকরণে প্রধান রূপরেখা প্রণয়নকারী হিসেবে তিনি বৈশ্বিকভাবে পরিচিতি পেয়ে আসছেন। ফরাসি প্রেসিডেন্ট ফ্রাঁসোয়া মিতেঁরার সাথে ম্যাসট্রিখট চুক্তির অধীনে ইউরোপীয় ইউনিয়ন গঠনে অসামান্য অবদান রেখেছেন।

সম্মাননা 
১৯৮৮ সালে হেলমুট কোল, ফ্রাঁসোয়া মিতেঁরার সাথে যৌথভাবে সার্লেম্যাগনে পুরস্কার লাভ করেন। ফ্রাঙ্কো-জার্মান বন্ধুত্ব ও ইউরোপীয় ইউনিয়নে অবদান রাখায় একই সালে উভয়কে কার্লস্প্রিস প্রদান করা হয়।
আন্তর্জাতিক সহযোগিতায় অসামান্য অবদান রাখায় ১৯৯৬ সালে তিনি সম্মানসূচক প্রিন্স অব অস্টারিয়াস পুরস্কার পান। ১১ ডিসেম্বর, ১৯৯৮ সালে ইউরোপীয় রাষ্ট্রপ্রধানদের পক্ষ থেকে ইউরোপীয় সার্বভৌমত্ব ও সহযোগিতায় অসাধারণ অবদান রাখায় কোলকে ইউরোপের সম্মানিত নাগরিকের পদবী প্রদান করা হয়। তার পূর্বে শুধুমাত্র জ্যঁ মনেটকে এ সম্মাননা প্রদান করা হয়েছিল।

মার্কিন প্রেসিডেন্ট জর্জ এইচ. ডব্লিউ. বুশ এবং বিল ক্লিনটন তাকে বিংশ শতকের দ্বিতীয়ার্ধের সর্বশ্রেষ্ঠ ইউরোপীয় নেতা হিসেবে উল্লেখ করেন।

তথ্যসূত্র

বহিঃসংযোগ 

|-

|-

জার্মানির চ্যান্সেলর
১৯৩০-এ জন্ম
২০১৭-এ মৃত্যু
শীতল যুদ্ধের নেতা
ইউরোপীয় কাউন্সিলের সভাপতি
হাইডেলবার্গ বিশ্ববিদ্যালয়ের প্রাক্তন শিক্ষার্থী
জার্মান ইতিহাসবিদ
স্নায়ুযুদ্ধের ব্যক্তি
প্রেসিডেন্সিয়াল মেডেল অব ফ্রিডম প্রাপক
পাকিস্তান অধিরাজ্য

পাকিস্তান অধিরাজ্য ( মোমালেকাত-এ-পাকিস্তান; ) ১৪ আগস্ট ১৯৪৭ থেকে ২৩ মার্চ, ১৯৫৬ পর্যন্ত স্থায়ী একটি স্বাধীন রাষ্ট্র যা ব্রিটিশ ভারতের পূর্ব বাংলা, পশ্চিম পাঞ্জাব, সিন্ধু প্রদেশ, বেলুচিস্তান প্রদেশ, উত্তর-পশ্চিম সীমান্ত প্রদেশ নিয়ে গঠিত হয়েছিল।

১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত বিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ পার্লামেন্টে বিধিবদ্ধ ভারতীয় স্বাধীনতা অধিনিয়ম ১৯৪৭ অনুসারে উক্ত রাষ্ট্র দুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। পাকিস্তানের ক্ষেত্রে সংবিধান কার্যকর করার তারিখ ছিল ২৩ মার্চ, ১৯৫৬। এই দিনই প্রতিষ্ঠিত হয় ইসলামী প্রজাতন্ত্রী পাকিস্তান।

ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তার প্রতিনিধিত্ব করেন দুই রাষ্ট্রের গভর্নর-জেনারেলগণ। ডোমিনিয়ন পর্যায়ের পাকিস্তানের গভর্নর-জেনারেল হলেন:
 মুহাম্মদ আলী জিন্নাহ (১৯৪৭-৪৮)
 খাজা নাজিমুদ্দিন (১৯৪৮-৫১)
 মালিক গোলাম মাহমুদ (১৯৫১–১৯৫৫)
 ইসকান্দার মির্জা (১৯৫৫-১৯৫৬)

তথ্যসূত্র 

প্রাক্তন কমনওয়েলথ রাজ্য
মুহাম্মদ আলি জিন্নাহ
দক্ষিণ এশিয়ার প্রাক্তন রাষ্ট্র
ভারত বিভাজন
পাকিস্তানের রাজনীতি
১৯৪৭-এ প্রতিষ্ঠিত রাষ্ট্র ও অঞ্চল
১৯৪৭-এ পাকিস্তানে প্রতিষ্ঠিত
২০১৩ বাংলাদেশ ক্রিকেট দলের জিম্বাবুয়ে সফর

বাংলাদেশ ক্রিকেট দল এই সফরে দুটি টেস্ট, তিনটি ওয়ানডে ও দুটি টি-টুয়েন্টি ম্যাচ খেলে। হারারে স্পোর্টস ক্লাবে ১৭ এপ্রিল অনুষ্ঠিত প্রথম টেস্ট দিয়েই শুরু হয় বাংলাদেশের সফর। দুই ম্যাচের টেস্ট সিরিজ ১-১ এ ড্র হয়। ৩ ম্যাচের ওডিআই সিরিজে বাংলাদেশ প্রথম ম্যাচ জিতলেও পরের দুইটি ম্যাচ জিতে জিম্বাবুয়ে ২-১ ওডিআই সিরিজ জয় করে নেয়। এছাড়া টি২০আই সিরিজও ১-১ এ ড্র হয়।

দলের সদস্যবৃন্দ

টেস্ট সিরিজ

১ম টেস্ট

২য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

পরিসংখ্যান

তথ্যসূত্র

বহিঃসংযোগ 
 Coverage on Wisden India

২০১৩-এ আন্তর্জাতিক ক্রিকেট প্রতিযোগিতা
বাংলাদেশ ক্রিকেট দলের জিম্বাবুয়ে সফর
২০১৩-এ জিম্বাবুয়ের ক্রীড়া
২০১৩-এ বাংলাদেশী ক্রীড়া
২০১৩-এ বাংলাদেশী ক্রিকেট
২০১৩-এ জিম্বাবুয়ের ক্রিকেট
২০০০-০১ থেকে জিম্বাবুয়ের ক্রিকেট মৌসুম
কার্ডিফ বিশ্ববিদ্যালয়

কার্ডিফ বিশ্ববিদ্যালয় যুক্তরাজ্যের ওয়েলসের কার্ডিফে অবস্থিত একটি সরকারি বিশ্ববিদ্যালয়।

ইতিহাস

অনুষদসমূহ

কৃতি শিক্ষার্থী

তথ্যসূত্র 

যুক্তরাজ্যের বিশ্ববিদ্যালয়
১৮৮৩-এ প্রতিষ্ঠিত শিক্ষাপ্রতিষ্ঠান
রাসেল গ্রুপ
১৮৮৩-এ প্রতিষ্ঠিত বিশ্ববিদ্যালয় ও কলেজ
মার্ক বার্ত্রা

মার্ক বার্ত্রা আরেগাল (জন্ম ১৫ জানুয়ারি ১৯৯১) একজন স্পেনীয় পেশাদার ফুটবলার, যিনি বরুসিয়া ডর্টমুন্ড এর হয়ে একজন সেন্ট্রাল ডিফেন্ডার হিসেবে খেলেন।

ক্লাব ক্যারিয়ার

বার্সেলোনা
কাতালোনিয়ার সান্ত জাউমে দেল দমেনিস এ জন্মগ্রহণ করেন বার্ত্রা। ১১ বছর বয়সে তিনি বার্সেলোনার যুব প্রকল্প লা মাসিয়ায় যোগ দেন। ২০০৯ সালে তিনি বি দলে সুযোগ পান।

২০১০ সালের ১৪ ফেব্রুয়ারি, অ্যাটলেটিকো মাদ্রিদের বিপক্ষে খেলায় বার্সেলোনার হয়ে তার অভিষেক হয়। জেফ্রেন সুয়ারেজের বদলি হিসেবে তিনি মাঠে নামেন। খেলায় বার্সেলোনা ২–১ ব্যবধানে পরাজিত হয়। এর এক বছর তিন মাস পর লা লিগায় দেপর্তিভো লা করুনার বিপক্ষে খেলায় প্রথম একাদশে জায়গা পান বার্ত্রা। তিনি পুরো ৯০ মিনিট খেললেও, খেলাটি গোলশূন্য ড্র হয়।

২০১১ সালের ২১ মে, বার্সেলোনার হয়ে বার্ত্রা তার প্রথম গোল করেন। মালাগার বিপক্ষে ঐ খেলায় বার্সেলোনা ৩–১ ব্যবধানে জয় লাভ করে। ২০১২–১৩ মৌসুমে সিনিয়র দলে জায়গা পাকা করলেও হ্যাভিয়ের মাশ্চেরানো, অ্যালেক্স সং এবং আদ্রিয়ানো করেইয়ার মত ডিফেন্ডারদের কারণে প্রথম একাদশে জায়গা করে নেয়া বার্ত্রার জন্য কঠিন ছিল। এছাড়া ম্যানেজার টিটো ভিলানোভা বার্ত্রার পরিবর্তে তাদের উপরই অধিক ভরসা করতেন। ঐ মৌসুমে বার্ত্রা সব ধরনের প্রতিযোগিতায় ১৬টি খেলায় মাঠে নামেন, সব মিলিয়ে মোট ৯০২ মিনিট তিনি মাঠে ছিলেন।

২০১৩ সালের ২৪ সেপ্টেম্বর, বার্সেলোনার হয়ে নিজের দ্বিতীয় গোল করেন মার্ক বার্ত্রা। খেলার প্রথমার্ধে ইনজুরি আক্রান্ত মাশ্চেরানোর বদলি হিসেবে নেমেছিলেন তিনি। ক্যাম্প ন্যু-তে রিয়াল সোসিয়েদাদের বিপক্ষে ঐ খেলায় বার্সেলোনা ৪–১ গোলের ব্যবধানে জয় লাভ করে।

বরুসিয়া ডর্টমুন্ড
২০১৬ সালে ৮০ লক্ষ ইউরোর বিনিময়ে বারত্রা জার্মান ক্লাব বরুসিয়া ডর্টমুন্ড এ যোগ দেন।

পরিসংখ্যান

ক্লাব 
১৪ অগাস্ট ২০১৬ অনুসারে।

আন্তর্জাতিক

সম্মাননা

ক্লাব 

বার্সেলোনা
 লা লিগা (৩): ২০০৯–১০, ২০১০–১১, ২০১২–১৩, ২০১৪-১৫, ২০১৫-১৬
 কোপা দেল রে: ২০১১–১২, ২০১৪-১৫, ২০১৫-১৬; রানার-আপ ২০১০–১১
 স্পেনীয় সুপার কাপ: ২০১৩; রানার-আপ ২০১২
 উয়েফা চ্যাম্পিয়নস লিগ: ২০১০–১১, ২০১৪-১৫
 উয়েফা সুপার কাপ: ২০১৫
 ফিফা ক্লাব বিশ্বকাপ: ২০১৫

দেশ 
স্পেন অনূর্ধ্ব-২১
 উয়েফা ইউরোপীয়ান অনূর্ধ্ব-২১ ফুটবল চ্যাম্পিয়নশিপ: ২০১৩

তথ্যসূত্র

বহিঃসংযোগ 
 এফসি বার্সেলোনা প্রোফাইল
 BDFutbol প্রোফাইল
 Futbolme প্রোফাইল 
 
 Transfermarkt প্রোফাইল
 

১৯৯১-এ জন্ম
জীবিত ব্যক্তি
স্পেনীয় ফুটবলার
কাতালান ফুটবলার
ফুটবল রক্ষণভাগের খেলোয়াড়
ফুটবল ক্লাব বার্সেলোনার খেলোয়াড়
লা লিগার খেলোয়াড়
সেহুন্দা দিভিসিওনের খেলোয়াড়
ফুটবল ক্লাব বার্সেলোনা আতলেতিকের খেলোয়াড়
রিয়াল বেতিসের খেলোয়াড়
বুন্দেসলিগার খেলোয়াড়
বরুসিয়া ডর্টমুন্ডের খেলোয়াড়
যমজ ক্রীড়াবিদ
সেহুন্দা দিভিসিওন বি-এর খেলোয়াড়
সুপার লিগের খেলোয়াড়
ত্রাবজোনস্পোরের ফুটবলার
উয়েফা চ্যাম্পিয়নস লিগ বিজয়ী খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
স্পেনীয় প্রবাসী ফুটবলার
জার্মানিতে প্রবাসী ফুটবলার
তুরস্কে প্রবাসী ফুটবলার
জার্মানিতে স্পেনীয় প্রবাসী ক্রীড়াবিদ
স্পেনীয় পুরুষ ফুটবলার
ফুটবল সেন্ট্রাল ডিফেন্ডার
নাথান ব্র্যাকেন

নাথান ওয়াদে ব্র্যাকেন (; জন্ম: ১২ সেপ্টেম্বর, ১৯৭৭) নিউ সাউথ ওয়েলস প্রদেশে জন্মগ্রহণকারী সাবেক অস্ট্রেলীয় ক্রিকেটার। লম্বা বামহাতি ফাস্ট-মিডিয়াম বোলার হিসেবে তিনি উইকেটের উভয়দিকেই বলকে সুইং করাতে পারতেন। ক্রিকেট খেলার সকল স্তরে অস্ট্রেলিয়া দলের প্রতিনিধিত্ব করেছেন। ঘরোয়া ক্রিকেটে নিউ সাউথ ওয়েলস এবং ইংলিশ কাউন্টিতে গ্লুসেস্টারশায়্যার কাউন্টি ক্রিকেট ক্লাবের পক্ষ হয়ে খেলেছেন।

হাঁটুর আঘাতপ্রাপ্তিজনিত কারণে ২৮ জানুয়ারি, ২০১১ তারিখে ক্রিকেট খেলা থেকে অবসরের ঘোষণা দেন। পরবর্তীতে ৯ ফেব্রুয়ারি, ২০১২ তারিখে জানা যায় যে, তিনি হাঁটুর আঘাতপ্রাপ্তিতে ক্রিকেট অস্ট্রেলিয়াকে পুরোপুরি সেবা দিতে অক্ষম ছিলেন।

প্রারম্ভিক জীবন 
নিউ সাউথ ওয়েলসের পেনরিথে ব্র্যাকেন জন্মগ্রহণ করেন। তার বাবা-মায়ের নাম গর্ডন ও রবিন। শৈশবকাল অতিক্রমণ করেন ব্লু মাউন্টেন্স এলাকায়। সেখানে ফলকনব্রিজ প্রাইমারী ও স্প্রিংউড হাইস্কুলে অধ্যয়ন করেন।

বর্তমানে তিনি সেন্ট্রাল কোস্টে বসবাস করছেন। হ্যালি রিচ-ব্র্যাকেন নাম্নী এক রমণীকে বিয়ে করেন। তাদের সংসারে চেজ নামীয় সন্তান রয়েছে।যোগাযোগ বিষয়ে স্নাতক-পূর্ব শ্রেণীতে পড়াশোনা করছেন।

খেলোয়াড়ী জীবন 
২০০৩ সালের ৪ ডিসেম্বর বর্ডার-গাভাস্কার ট্রফি প্রতিযোগিতায় ভারতীয় দলের বিপক্ষে ব্র্যাকেনের টেস্টে অভিষেক ঘটে। অস্ট্রেলিয়া দলের অন্যতম বোলার গ্লেন ম্যাকগ্রার আঘাতপ্রাপ্তির ফলেই তার এ অংশগ্রহণের সুযোগ ঘটে। টেস্টটি ড্র হয়, যাতে তার পরিসংখ্যান ছিল প্রথম ইনিংসে ২৬ ওভারে ১/৯০ ও দ্বিতীয় ইনিংসে ৪ ওভারে ২/১২। এরফলে অ্যাডিলেডে অনুষ্ঠিত দ্বিতীয় টেস্টে ওয়েস্টার্ন অস্ট্রেলিয়ান পেসার ব্রড উইলিয়ামস তার স্থলাভিষিক্ত হন। নির্বাচকমণ্ডলী শেষ দুই টেস্টের জন্য অ্যান্ড্রু বিকেলের পরিবর্তে তাকে জায়গা দেন। সিরিজটি ড্র হয়। এতে ব্র্যাকেন ৫৮.৫০ গড়ে ৬ উইকেট দখল করেন। অধিকাংশ বোলারই তেমন সফলকাম হননি।

পুরস্কারপ্রাপ্তি 
ব্র্যাকেন তার সমগ্র খেলোয়াড়ী জীবনে তিনবার একদিনের আন্তর্জাতিক ক্রিকেটে ও একবার টুয়েন্টি২০ আন্তর্জাতিকে ম্যান অব দ্য ম্যাচের পুরস্কার লাভ করেন। ২০০১ সালে ব্র্যাডম্যান বর্ষসেরা তরুণ ক্রিকেটার নির্বাচিত হন। ২০০৭-০৮ মৌসুমে কমনওয়েলথ ব্যাংক সিরিজে নাথান ব্র্যাকেন ম্যান অব দ্য সিরিজ নির্বাচিত হন।

তথ্যসূত্র

আরও দেখুন 
 অস্ট্রেলিয়া জাতীয় ক্রিকেট দল
 আইসিসি প্লেয়ার র‌্যাঙ্কিং
 অ্যালান বর্ডার
 ব্রেট লি

বহিঃসংযোগ 
 Cricinfo profile – Nathan Bracken
 Cricket Archive profile – Nathan Bracken
 HowSTAT! statistical profile – Nathan Bracken

অস্ট্রেলীয় ক্রিকেটার
১৯৭৭-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
অস্ট্রেলিয়ান ইনস্টিটিউট অব স্পোর্টসের ক্রিকেটার
সিডনি থেকে আগত ক্রিকেটার
গ্লুচেস্টারশায়ারের ক্রিকেটার
নিউ সাউথ ওয়েলসের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
নিউ সাউথ ওয়েলসের পুরুষ ক্রীড়াবিদ
২১শ শতাব্দীর অস্ট্রেলীয় পুরুষ ক্রীড়াবিদ
জন বন জভি

জন ফ্রান্সিস বনজিওভি, জুনিয়র (English: John Francis Bongiovi, Jr.;জন্ম ২ মার্চ ১৯৬২), সাধারণত জন বন জভি নামে পরিচিত, একজন মার্কিন সুরকার, গীতিকার, গায়ক, রেকর্ড প্রযোজক এবং অভিনেতা। তিনি রক ব্যান্ড বন জভির প্রতিষ্ঠাতা এবং প্রধান গায়ক হিসেবে অধিক পরিচিত, যা ১৯৮৩ সালে প্রতিষ্ঠিত হয়।

প্রারম্ভিক জীবন  
১৯৭৫সালে বন জভি ১৩ বছর বয়সে তার প্রথম ব্যান্ড 'Raze' এর সাথে গিটার ও পিয়ানো বাজানো সুরু করেন। ১৬ বছর বয়সে তিনি David Briyan এর সাথে দেখা করেন এবং "Atlantic City Expressway" নামে একটি ব্যান্ড গঠন করেন। ১৯৮০ সালে তিনি "The Rest" নামে আরেকটি ব্যান্ড বানান।

সঙ্গীত ক্যারিয়ার

অভিনয় ক্যারিয়ার

অ্যালবামের তালিকা

চলচ্চিত্রের তালিকা

তথ্যসূত্র 

জীবিত ব্যক্তি
১৯৬২-এ জন্ম
মার্কিন সঙ্গীতশিল্পী
রক সঙ্গীত শিল্পী
প্রাক্তন রোমান ক্যাথলিক
২১শ শতাব্দীর মার্কিন অভিনেতা
২১শ শতাব্দীর মার্কিন সঙ্গীতশিল্পী
এমটিভি ইএমএ বিজয়ী
ব্রিট পুরস্কার বিজয়ী
মার্কিন পুরুষ গিটারবাদক
আইল্যান্ড রেকর্ডসের শিল্পী
ইতালীয় বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
নিউ জার্সির অভিনেতা
মার্কিন চলচ্চিত্র অভিনেতা
মার্কিন হেভি মেটাল গায়ক
মার্কিন হেভি মেটাল গিটারবাদক
রুশ বংশোদ্ভূত মার্কিন ব্যক্তি
গোল্ডেন গ্লোব পুরস্কারপ্রাপ্ত সঙ্গীতজ্ঞ
গ্র্যামি পুরস্কার বিজয়ী
২০শ শতাব্দীর মার্কিন অভিনেতা
২০শ শতাব্দীর মার্কিন সঙ্গীতশিল্পী
২০শ শতাব্দীর মার্কিন গিটারবাদক
মার্কিন রক গীতিকার
ওয়াশিংটন বিশ্ববিদ্যালয়

ইউনিভার্সিটি অব ওয়াশিংটন ওয়াশিংটনের সিয়াটলে অবস্থিত একটি সরকারি বিশ্ববিদ্যালয়। এটি ১৮৬১ সালে প্রতিষ্ঠিত হয়।

গঠন ও প্রশাসন

র‍্যাঙ্কিং

কৃতি শিক্ষার্থী 
 লিন্ডা বি বাক, চিকিৎসাবিজ্ঞানে নোবেল পুরস্কার ২০০৪
 জর্জ স্টিগ্‌লার, অর্থনীতিতে নোবেল পুরস্কার ১৯৮২, ন্যাশনাল মেডেল অব সায়েন্স (১৯৮৭)
 মার্টিন রডবেল, চিকিৎসাবিজ্ঞানে নোবেল পুরস্কার ১৯৯৪

কৃতি শিক্ষক 
 হ্যান্স গেয়র্গ ডেমেল্ট, পদার্থবিজ্ঞানে নোবেল পুরস্কার ১৯৮৯, ন্যাশনাল মেডেল অব সায়েন্স ১৯৯৫
 লেল্যান্ড এইচ হার্টওয়েল, চিকিৎসাবিজ্ঞানে নোবেল পুরস্কার ২০০১, আলবার্ট ল্যাস্কার অ্যাওয়ার্ড (১৯৯৮)
 ডগলাস নর্থ, অর্থনীতিতে নোবেল পুরস্কার ১৯৯৩
 এডুইন জি ক্রেবস, চিকিৎসাবিজ্ঞানে নোবেল পুরস্কার ১৯৯২, লুইজা গ্রোস হরউইটস পুরস্কার (১৯৮৯)
 এডওয়ার্ড ডোনাল থমাস, চিকিৎসাবিজ্ঞানে নোবেল পুরস্কার ১৯৯০, ন্যাশনাল মেডেল অব সায়েন্স (১৯৯০)
 লিরয় এডওয়ার্ড হুড

তথ্যসূত্র 

 
১৮৬১-এ প্রতিষ্ঠিত
মার্কিন যুক্তরাষ্ট্রের বিশ্ববিদ্যালয়
মার্কিন যুক্তরাষ্ট্রের শিক্ষাপ্রতিষ্ঠান
১৮৬১-এ প্রতিষ্ঠিত শিক্ষাপ্রতিষ্ঠান
সিয়াটলের বিশ্ববিদ্যালয় এবং কলেজ
ওয়াশিংটন (অঙ্গরাজ্যের) সরকারি বিশ্ববিদ্যালয় ও কলেজ
১৮৬১-এ প্রতিষ্ঠিত বিশ্ববিদ্যালয় ও কলেজ
ডেল টমাস মর্টেনসেন

ডেল টমাস মর্টেনসেন একজন মার্কিন অর্থনীতিবিদ। তিনি ২০১০ সালে অর্থনীতিতে নোবেল পুরস্কার লাভ করেন।

জীবনী 
মর্টেনসেন কার্নেগী মেলন ইউনিভার্সিটি থেকে অর্থনীতিতে পিএইচডি ডিগ্রি অর্জন করেন।

কার্নেগী মেলন বিশ্ববিদ্যালয়ের প্রাক্তন শিক্ষার্থী
১৯৩৯-এ জন্ম
নোবেল বিজয়ী অর্থনীতিবিদ
মার্কিন অর্থনীতিবিদ
মার্কিন নোবেল বিজয়ী
২০শ শতাব্দীর মার্কিন অর্থনীতিবিদ
২০১৪-এ মৃত্যু
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অর্থনীতিবিদ
এলিনর অস্ট্রম

এলিনর অস্ট্রম একজন মার্কিন অর্থনীতিবিদ।

জীবনী 
ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৪ সালে রাষ্ট্রবিজ্ঞানে বিএ ডিগ্রি অর্জন করেন। এখান থেকেই ১৯৬২ সালে এমএ এবং ১৯৬৫ সালে পিএইচডি ডিগ্রি অর্জন করেন।

তথ্যসূত্র 

ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯৩৩-এ জন্ম
২০১২-এ মৃত্যু
নোবেল বিজয়ী অর্থনীতিবিদ
মার্কিন নোবেল বিজয়ী
নোবেল বিজয়ী নারী
২১শ শতাব্দীর মার্কিন অর্থনীতিবিদ
ইহুদি মার্কিন লেখক
২১শ শতাব্দীর মার্কিন লেখিকা
২০শ শতাব্দীর মার্কিন লেখক
২০শ শতাব্দীর মার্কিন লেখিকা
২১শ শতাব্দীর মার্কিন অ-কল্পকাহিনী লেখক
মার্কিন রাষ্ট্রবিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অগ্ন্যাশয়ের ক্যান্সারে মৃত্যু
মার্কিন ফিলোসফিক্যাল সোসাইটির সদস্য
লিওনিদ হারউইচ

লিওনিদ হারউইচ (জন্ম: ২১ আগস্ট, ১৯৭১ - মৃত্যু: ২৪ জুন, ২০০৮) একজন পোলিশ-মার্কিন অর্থনীতিবিদ।  তিনি ২০০৭ সালে অর্থনীতিতে নোবেল পুরস্কার পান।

জন্ম ও শিক্ষাজীবন 
হারউইচ রাশিয়ার মস্কোতে জন্মগ্রহণ করেন। ১৯৩৮ সালে ইউনিভার্সিটি অব ওয়ারশো থেকে তিনি এলএলএম ডিগ্রি অর্জন করেন।

কর্মজীবন

পুরস্কার ও সম্মাননা 
 নোবেল পুরস্কার (২০০৭)

তথ্যসূত্র

বহি:সংযোগ 

১৯১৭-এ জন্ম
২০০৮-এ মৃত্যু
নোবেল বিজয়ী অর্থনীতিবিদ
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
ন্যাশনাল মেডেল অফ সাইন্স বিজয়ী
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন নোবেল বিজয়ী
পোলীয় নোবেল বিজয়ী
হার্ভার্ড বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
পোলীয় ইহুদি বংশোদ্ভূত মার্কিন ব্যক্তি
শিকাগো বিশ্ববিদ্যালয়ের শিক্ষক
ইলিনয় বিশ্ববিদ্যালয়ের অনুষদ
লন্ডন স্কুল অব ইকোনমিক্সের প্রাক্তন শিক্ষার্থী
ইহুদি মার্কিন লেখক
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অর্থনীতিবিদ
সিঁদুরে হলুদ মৌটুসি

সিঁদুরে হলুদ মৌটুসি (বৈজ্ঞানিক নাম: Cinnyris Cinnyris) যা টোনা বা টুনি হিসেবেও পরিচিত মৌটুসি জাতের পাখি। বাহারি এই পাখির রঙের মেলা শুধু পুরুষ পাখি বা টোনার দেহেই দেখা যায়। অন্যান্য মৌটুসি-নীলটুনির মতো টুনির দেহ অনুজ্জ্বল জলপাই রঙের।

আকার 

সিঁদুরে হলুদ মৌটুসি পাখির ওজন মাত্র ছয় গ্রাম। ঠোঁটের আগা থেকে লেজের ডগা পর্যন্ত লম্বায় মাত্র ১৪-১৫ সেন্টিমিটার, যার মধ্যে লেজ চার ও ঠোঁট দুই সেন্টিমিটার। লেজ ছোট ও গোলাকার। পেট হালকা হলদে। মাথা ও মুখমণ্ডল ধূসর বা নীলচে ধূসর। অন্যদিকে, বাহারি টোনার মাথার চাঁদি, মুখমণ্ডল, কান-ঢাকনি ও গলা ধাতব নীল থেকে বেগুনি। মাথার পেছন, ঘাড়, পিঠ ও দেহের ওপরটা সিঁদুরে লাল। ডানার ওপরটা জলপাই। বুক-পেট ও লেজের নিচের দিক হলুদ। লেজের পালক নীল। এদের চোখ বাদামি রঙের। ঠোঁট, পা ও নখ কালো।

স্বভাব 
সিঁদুরে হলুদ মৌটুসি গানের পাখি। এরা চমৎকার জিট্-জিট্ স্বরে গান গায়। বেশ চঞ্চল, বেশিক্ষণ এক জায়গায় থাকে না। বাতাসে ঢেউ খেলিয়ে আলোর ঝিলিকের মতো একগাছ থেকে আরেকগাছে এবং ফুলে ফুলে উড়ে বেড়ায়।

খাদ্য 
এই পাখি অন্যান্য মৌটুসির মতো শূন্যে স্থির থেকে ফুলের মধু পান করে। মধুর অভাবে ছোট ছোট পোকা ও মাকড়সাও খেতে পারে।

প্রজননকাল 
সাধারণত এপ্রিল থেকে আগস্টের মধ্যে প্রজনন করে। গাছের পাতায় মাকড়সার জাল ও শেওলা দিয়ে ছোট ঝুলন্ত বাসা বানায়। বাসার একদিকে থাকে প্রবেশ পথ। তাতে দু-তিনটি সাদাটে ডিম পাড়ে স্ত্রী পাখি, যার ওপর থাকে হালকা লালচে-বাদামি ছিট। ডিম ফোটে ১৪-১৫ দিনে। স্ত্রী ও পুরুষ পাখি একত্রে মিলে ছানাদের খাওয়ায়।

তথ্যসূত্র 

ইথোপিগা
এশিয়ার পাখি
বাংলাদেশের পাখি
ভারতের পাখি
ভুটানের পাখি
চীনের পাখি
লাওসের পাখি
মিয়ানমারের পাখি
নেপালের পাখি
থাইল্যান্ডের পাখি
ভিয়েতনামের পাখি
১৮৩১-এ বর্ণিত পাখি
উত্তর ভারতের পাখি
পূর্ব হিমালয়ের পাখি
তিব্বতের পাখি